પરંતુ પ્રિમોનસુનની કામગીરી મોટાભાગે કાગળો પર જ થાય છે અને ખર્ચની રકમ ચાઉં થઈ જાય છે, જેથી પ્રજાએ સહન કરવું પડે છે તેનો ઉત્તમ નમૂનો મહેસાણા શહેરમાં જોવા મળ્યો હતો. સોમવારે સાંજે વરસાદ શરૂ થતાં જ શહેરના જેલરોડ, હાઈવે, એસટી વર્કશોપ રોડ, બજાર સહિતના મોટાભાગના વિસ્તારમાં વીજપુરવઠો ખોરવાઈ ગયો હતો. કલાકો સુધી વીજપુરવઠો બંધ રહેતાં લોકોએ વીજ કંપનીમાં ફોન કરતાં અધિકારીઓ-કર્મચારીઓએ ઉડાઉ જવાબો આપતાં લોકોમાં રોષની લાગણી ફેલાઈ હતી. સામાન્ય વરસાદમાં વીજળી ડુલ થઈ જતાં પ્રિમોનસુનની કામગીરી કામગીરી અને તેના માટે થયેલા ખર્ચ સામે અનેક સવાલો ઊભા થયા છે.